Uživajte v neokrnjeni naravi, smaragdni barvi reke Soče in osupljivih visokogorskih razgledih. Doživite najbolj magične kotičke iz doline Soče in spoznajte njeno bogato zgodovinsko in kulturno dediščino.

Raziskujte s kartico Julijske alpe!

CENA KARTICE 2020

|  |  |
| --- | --- |
| **Odrasli** | **26 €** |
| **Otroci 7-14 let** | **13 €** |
| **Otroci 0-6 let** | **brezplačno** |

Kartico lahko kupijo gostje, ki so nastanjeni pri partnerskem ponudniku Turizma Doline Soče in prenočijo v dolini Soče **najmanj dve noči**.

Kartica je na voljo v vseh turistično-informacijskih centrih v dolini Soče in pri nekaterih ponudnikih nastanitvenih kapacitet, v času **od 15. junija do 31. oktobra**.

Kartica ni prenosljiva in velja izključno za osebo, katere ime in priimek sta navedena na kartici. Kartica velja od dneva prvega dne veljavnosti, **do petnajstega dne** do 24. ure.

Brezplačne storitve in storitve s popustom, ki jih nudi kartica lahko imetnik koristi v skladu z delovnim časom ponudnika in razpoložljivostjo kapacitet. Imetnik lahko koristi popust samo ob predložitvi kartice, in sicer za **enkraten vstop** na vsako znamenitost oz. kot povratno vozovnico.